Ida - Darwinius masillae 
Radiografibilde av Ida
**Ida** er et 47 millioner år gammelt fossil av en primat som er gitt artsnavnet ***Darwinius masillae***. Fossilet tilhører Naturhistorisk museum, Universitetet i Oslo, og er stilt ut der siden juni 2009. Et forskningsteam ledet av den norske paleontologen Jørn Hurum har i to år undersøkt og dokumentert fossilet.

Fossilet Ida ble vist frem av Jørn Hurum for første gang offentlig på Naturhistorisk museum i New York 19. mai 2009. Fossilet ble av Hurum presentert som en *link* mellom halvaper og ekte aper, og dermed et viktig fossil i apenes – og derved menneskets – utvikling. I media ble dette til «det manglende mellomledd» (*the missing link*).
Presentasjonen av fossilet har fått sterk kritikk i fagmiljøene, og fossilet har blitt kalt «en oversolgt bløff» av flere ledende fagfolk. Teorien om en «link» eller «the missing link» er ikke et faglig anerkjent begrep, men anses nå som en form for pseudovitenskap. Flere biologer har uttalt at fossilet ikke er revolusjonerende, og at formidlingen av det er «grunnleggende i strid med vitenskapens ideer og etikk».

Eldste fossil av primat
-----------------------

Ida er det best bevarte og mest komplette fossil av primater noen gang funnet, endog enkelthår og mageinnhold kan skjelnes.
Fossilet er 60 cm langt, og mangler bare høyre legg, fra kneet og ned. Røntgen av fossilet viser at dyret fortsatt hadde melketenner som ikke hadde brutt fram i kjeven. Fossilet fikk navnet Ida etter Hurums datter. Apen var kun et barn da den muligens ble kvalt av karbondioksid ved en vulkansk innsjø i Tyskland for 47 millioner år siden i tidsepoken eocen.

Det er argumentert med at funnet skal plasseres mellom lemurene og antropoidene, blant annet på bakgrunn av enkelte karakteristiske trekk som er fraværende hos fossilet, og som normalt finnes hos lemurene. Konklusjonene vil medføre at adapidene, en undergruppe av primatene, vil omplasseres og få en helt annen rolle i utviklingen av høyere aper. Denne konklusjonen er omstridt, og har ført til kritikk fra andre primatforskere.

Funnstedet
----------

Ida ble funnet av en samler under en privat ekspedisjon til Messelgruven ved Darmstadt i Tyskland i 1982. Han holdt funnet hemmelig i 24 år før han solgte henne videre via Thomas Perner til Jørn Hurum som representant for Naturhistorisk museum i Oslo på en messe i Hamburg i julen 2006. Prisen var opprinnelig 1 million amerikanske dollar, men Hurum prutet den ned til 4,5 millioner norske kroner.

The Economist omtalte omstendighetene rundt avtalen om salg på en bar i forbindelse med en messe Hamburg som «Indiana Jones would have been proud.»

Kritikk fra forskningsmiljøet
-----------------------------

Utstilling ved Zoologisk museum i Oslo.
Presentasjonen av Ida i mediene i mai 2009 er blitt kritisert for å være faglig altfor forenklet og for å være en del av en markedsføringskampanje, og ikke minst at hele begrepsbruken «det manglende mellomledd» («the missing link») skal være en forklaringsmodell som ble forlatt av fagmiljøene for 150 år siden. Fem av Norges ledende biologiprofessor, Trond Amundsen, Ivar Folstad, Jarl Giske, Tore Slagsvold og Nils Chr. Stenseth, kalte fossilet «en oversolgt bløff». De mente fossilet var villedende formidlet, ikke revolusjonerende og at formidlingen var «grunnleggende i strid med vitenskapens ideer og etikk».

Det er også stilt spørsmål ved markedsføringen av funnet og om den representerer en objektiv fag-formidling eller om den er drevet av rent kommersielle faktorer.

I teksten til en musikkvideo fra 2014 kommenterer Jørn Hurum at «Critics are seldom objective, usually scientists have hidden agendas (attack is the best defense)» og «The goal of the outreach in the IDA project was to move the perspective of non-specialists on human evolution from "something that happened a few million years ago in Africa" to "we have relatives 47 million years ago».

Referanser
----------

1. ↑  
Erik Tunstad (19. mai 2009). «Det manglende mellomledd». forskning.no. Arkivert fra originalen 24. januar 2012. Besøkt 20. mai 2009. «Hun er fra den tiden da det som skulle utvikle seg til å bli aper, beveget seg vekk fra det som skulle utvikle seg til å bli lemurer. (...) De konkluderer med at Ida ikke bare sitter nær bunnen av slektstreet – hun sitter midt i smørøyet - hun er overgangsformen, med anatomiske trekk som kjennetegner både lemurer og aper – og dermed oss mennesker.... Med en alder på hele 47 millioner år, befinner Ida seg helt i bunnen av det stamtreet som til slutt førte frem til oss mennesker.»
2. ↑  NRK – "Missing link" funnet 19. mai 2009
3. ↑  Forskning.no – Ida, det manglende mellomledd 19. mai 2009 Arkivert 2012-01-24, hos Wayback Machine.
4. ↑  Chris Beard. Why Ida fossil is not the missing link – opinion – 21. mai 2009 – New Scientist.
5. ↑  Ann Gibbons. Revolutionary" Fossil Fails to Dazzle Paleontologists – 19. mai 2009 – ScienceNOW Daily News. American Association for the Advancement of Science.
6. ↑  Verdens Gang - Den største norske vitenskapelige sensasjonen noensinne
7. ↑  «An early primate Ida-olatry» **(engelsk)**. The Economist. 21. mai 2009. s. 79. Arkivert fra originalen 1. juni 2009. Besøkt 1. juni 2009. «It has also had what might be described as a curious history, having been extracted originally by private collectors about 26 years ago and sold two years ago to the Natural History Museum in Oslo, in a deal arranged in a bar in Hamburg. Indiana Jones would have been proud.»
8. ↑  Mads Dahl Gjefsen: «Merkevaren Ida», kronikk i Aftenposten 23. mai 2009
9. ↑  -Dette er ingen «missing link», Dagbladet 20. mai 2009
10. ↑  – Ida er en oversolgt bløff, Nettavisen
11. ↑  Strøksnes, Morten; Bergens Tidende: The Missing Link?
12. ↑  Gjefsen, Mads Dahl; Aftenposten: Merkevaren Ida
13. ↑  Gibbons, Ann; Science: "Revolutionary" Fossil Fails to Dazzle Paleontologists
14. ↑  Amundsen, Trond (professor i biologi, NTNU Trondheim); Folstad, Ivar (professor i biologi, Universitetet i Tromsø); Giske, Jarl (professor i biologi, Universitetet i Bergen); Slagsvold, Tore (professor i biologi, Universitetet i Oslo); Stenseth, Nils Chr. (professor i biologi, Universitetet i Oslo); Aftenposten: «Ida» er oversolgt
15. ↑  Science Slam Sonic Explorers - IDA, Youtube

Eksterne lenker
---------------

* (en) Darwinius – kategori av bilder, video eller lyd på Commons Rediger på Wikidata
* (en) *Ida* i Encyclopedia of Life Rediger på Wikidata

* (en) *Ida* i Global Biodiversity Information Facility Rediger på Wikidata

* (en) *Ida* hos Fossilworks Rediger på Wikidata

* (en) *Kategori:Darwinius* – bilder, video eller lyd på Wikimedia Commons Rediger på Wikidata

* *Darwinius* – detaljert informasjon på Wikispecies Rediger på Wikidata
* Naturhistorisk museums nettsider om Ida
* Nettsiden for lanseringen Arkivert 21. mai 2009 hos Wayback Machine. – nå delvis nedlagt
* Forskning.no – Ida, det manglende mellomledd
* Forskningsrapporten om Ida på PLoS ONE